Čierny kašeľ
Je SUPRAX 400vhodnýna liečbu čierneho kašľa?
Dobrý deň,
ďakujeme za Vašu otázku.
Čierny kašeľ (Pertussis) je vysoko nákazlivá infekcia dýchacích ciest. Pôvodcom nákazy je baktéria  Bordetella pertussis. Na liečbu sa zväčša podávajú antibiotiká, ktoré zabíjajú baktérie spôsobujúce čierny kašeľ a pomáhajú urýchliť zotavenie. Antibiotiká sa podávajú na základe citlivosti baktérií voči danému antibiotiku.
Suprax 400 mg je vhodný na liečbu bakteriálnych infekcií, spôsobených baktériami citlivými na cefixím. Sú to infekcie horných a dolných dýchacích ciest (napr. bronchitída),infekcie ucha, nosa a oblasti hrtana (napr. zápal stredného ucha, sínusitída, tonzilitída, faryngitída, laryngitída), nekomplikované akútne a opakované infekcie močových ciest (napr. cystitída, cystouretritída, nekomplikovaná pyelonefritída, akútna nekomplikovaná kvapavka).
V prípade diagnózy čierneho kašľa, je terapia pod dohľadom lekára. On na základe vyšetrenia zdravotného stavu, určí vhodný spôsob liečby.
Prajem pekný zvyšok dňa.
S pozdravom,
PharmDr. Anna Pacalajová